Näomaskid, mis pakuvad turvatunnet ja kaitset\nOleme olukorras, kus kaitsemaski koju unustamine võrdub samaga, mis telefoni või autovõtmete koju unustamine. On oluline, et igaüks meist annaks oma panuse ja kannaks kaitsemaski poes, tööl ja muudes rahvarohketes kohtades. Mõeldes keskkonnale, ei ole ühekordsed maskid parim valik ja tasuks valida korduvkasutatavad maskid. Kuna näomaski kandmine on muutunud rangelt soovituslikuks, siis…\nMida teha kui jõulukingituste tellimine on jäänud viimasele hetkele?\nUskumatu, aga juba ongi see kiire ja särav jõulukuu käes! Paljud on ehk ettevõtte jõulukingituste tellimist edasi lükanud, kuid nüüd leidnud end olukorrast, kus läheb päris kiireks ja kingitused on vaja laiali jagada juba paari nädala pärast! Kas tunned end siinkohal ära? Oleme kindlad, et enamustel tublidel on ettevõtete töötajatele kingitused tehtud ja mõnedel kärmetel…\nHelkurist reklaamkingitusega kliendi südamesse\nHoolimata lühenenud päevadest, ei jää seepärast seisma meie tööd ja toimetused – tihtipeale on nii kodust väljudes kui saabudes õues pime. Enamus õnnetusi jalakäijatega juhtubki just hämaras või koidikul, kui nähtavus on piiratud ja seda eriti nüüd kui enamus lehed on puudelt langenud ja autoroolist vaadates on inimese taustaks ainult tumedad toonid. Helkur muudab seda…\nKui suve lõpp tundub liiga varajane aeg, et hakata mõtlema ettevõtte jõulukinkidele, siis mõtle uuesti. Kinkide valimise ja tellimise edasilükkamine lõpeb tihti kiirustamisega ja ka paremad tooted ning värvivalik võivad olla otsa saanud. Võib ka juhtuda, et kui jõulukinke tellida viimasel hetkel, siis kulutatakse rohkem raha võrreldes sellega kui oleks tellitud varem. Detsember on niigi nii…\nPeagi on käes sügis ja aeg kui valdav osa töötajatest on puhkustelt naasnud tavapärasesse töörütmi. Tihtipeale on aga mõnusast suverütmistraske välja saada ja eriti arvestades seda kui kaua ei ole osad töötajad ja firmad seoses eelnenud kaugtöö perioodiga üldse kontoris käinud. Tugevamad isiksused suudavad kindlasti ise ennast motiveerida, kuid enamus meist vajab väikest taganttõuget. Loomulikult…\nKingituste tegemine on juba pikka aega olnud inimeste käitumisuuringutes levinud teema, seda nii psühholoogidel, antropoloogidel, majandusteadlastel kui turundajatel. Nad on leidnud, et kingituste andmine on üllatavalt keeruline, kuid samas oluline osa inimsuhtlusest, aidates määratleda suhteid ja tugevdades sidemeid. See paneb mõtlema, kuidas teha kingitusi, mis jäävad meelde, millel on pikaajaline kasutus ja positiivne mõju meie…\nUus trükitehnoloogia: 360 kraadi digitrükk ümarale pinnale\nTihtipeale oleme olukorras, kus kliendi disainiagentuuri või meie disainerite poolt loodud kujundus on niivõrd efektne, värviline või mitmekesine, et sooviks seda võimalikult suurelt kuvada, aga erinevad trükitehnoloogiad seavad piirid ette. 360 kraadi digitrükk aga muudab seda maailma. Seni oleme saanud küll pakkuda mitmeid tooteid, nagu näiteks sublimatsioonitrükis saunalinad, prillipuhastuslapid või UV-trükis märkmikud, kus seda kõike teha…\nKas Sa tead, milline T-särk on see õige?\nTänases kaasaegses maailmas on T-särk muutunud üheks populaarseimaks riideesemeks nii kontoris, koolis, kui ka väliüritustel jne. Enam ei mängi nii palju rolli luksuslikud rõivad, vaid oluline on mugavus. Kui tänaval kõndida, märkate, et mitmed inimesed kannavad T-särki. Traditsioonilised reklaamkanalid nagu tele- ja raadioreklaamid, ajalehed ja välisreklaamid on üsna kulukad ning kindla ajaraamiga. Logoga T-särk on…\nKas oled saanud ülesandeks korraldada meeldejäävad suvepäevad? Tingimuseks on aga mida soodsam, seda parem? Suvepäevad on oodatud üritus, millest mööda on raske pääseda. Miks suvepäevi korraldada? See peaks olema kõige esimene küsimus. On ju teada, et see on päris suure eelarvega ettevõtmine ning nõuab korraldajatelt palju aega ja pühendumist. Praegusel ajal on eelneva eriolukorra tõttu…\nTasapisi hakkab eriolukord laabuma ning aeg on vahetada hubane kodukontor tavapärase töökoha kontori vastu. Sõltub paljuski kontori suurusest, inimeste arvust ja sellest, kui palju peab omavahel kokku puutuma – mõne jaoks on tagasitulek väga meeldiv ja kauaoodatud sündmus, mõne jaoks raske ja harjumist vajav. Iga ettevõte saab omalt poolt sellele muutusele kaasa aidata – tervituskingitus…\nMis see ‘’ökotoode’’ õigupoolest tähendab? Sõna ‘’öko’’ tähendus Eesti keele seletava sõnaraamatu järgi on – ökotoode, ökokaup; ökoloogiline; keskkonnasäästlik; loodussäästlik. Kasutusel on ka väljendid roheline, loodussõbralik. Viimastel aastatel on järjest enam tähelepanu juhitud, et just see ökotoode peaks olema kõigi esimene valik – siis oled terve, toetad loodust ja rohelist mõtteviisi ning oled ühiskonnas hinnatud.…\nMiks peaks Stanley/Stella olema üks Sinu lemmikutest brändidest?\nStanley/Stella bränd on loodud juba 2012 aastal ja nüüd on see ka meie valikus. Brändi eesmärk on pakkuda klientidele lihtsust ja samaaegselt ka kvaliteeti. Tehased, kus rõivaid toodetakse, on valitud äärmiselt ettevaatlikult, seades esikohale know how, kvaliteedi, tootmise, töötajate töötingimused ning täieliku pühendumise nende väärtustele. Valikus on nii naiste, meeste, laste kui ka hetkel populaarsed unisex…\nTeele Tasa – mitmekülgne nagu Hunt Kriimsilm\nRoi projektijuht Teele Tasa on kui Hunt Kriimsilm – ta on jõudnud töötada väga erinevates ametites ettekandjast stjuardessini ja rännanud mitmel pool maailmas. „Heast reisiseiklusest ei ütle ma kindlasti ära,“ sõnab ta silmade särades. Teele on Rois töötanud tegelikul üsna lühikest aega, liitudes meiega tänavu veebruaris. Enne seda töötas ta Nordicas turundusassistendina ning veel varem…\nVana hea firmakingitus on endiselt kõige tõhusam turundusvõte\nKlientide südame võitmiseks peavad turundusosakonnad igapäevaselt kasutama lõputul hulgal erinevaid kanaleid ning digiturunduse jõuline tulek on seda maailma veelgi laiendanud. Paljude populaarsete variantide kõrval on ROI ehk investeeringu tootlus (return on investment) siiani üks suurimaid just reklaamkingitustel. Promomaterjalide sh firmameenete mõju klientidele on palju uuritud ning USAs asuv Advertising Specialties Institute teeb seda lausa iga-aastaselt.…\nAmserv otsib kiiksuga ja saajat kõnetavaid kingitusi\nMeile meeldivad pöörased ja veidi kiiksuga ideed ning Roi on nende teoks tegemisel olnud meile pikaajaline abiline, sõnab autode müügiga tegeleva Amserv Grupi turundusjuht Elis Odar. „Koostöö Roiga on väga loominguline ehk palju enamat kui lihtsalt tellija-tarnija suhe.“ Kahte firmat seob vähemalt seitsmeaastane partnerlus. Just nii kaua on Elis tegelenud Amservis kingituste teemaga. Roi…\nTunne töötajat: Sandra Gornischeff – tarbida saab vähem, kuid targemalt!\nRoi ostujuhi Sandra Gornischeffi jaoks on oluline pidev areng —olgu see siis tööalaselt, spordiradadel või hoopis isiklikus elus. Viimasel ajal otsib möödunud aastal emaks saanud Sandra aina enam vastuseid küsimustele, mida saab iga inimene ise ära teha selle nimel, et ka meie lastel oleks planeet, kus elada. Praegu lapsehoolduspuhkusel viibiv Sandra on Roiga…\nLoodushoid on oluline argument firmakingitust valides\nTeadlased arvavad, et kui inimkond jätkab tarbimist samas tempos, on ookeanides 30 aasta pärast sinna prügina sattunud plasti rohkem kui kala. Kuidas saaks igaüks meist anda oma panuse, et see hirmus perspektiiv teoks ei saaks? Vastus on üsna lihtne —vähem ja mõistlikumalt tarbides. Maailmas on väga palju asju, mida me tegelikult ei vaja. …\nCrafti spordirõivad võluvad funktsionaalsuse ja kena välimusega\nRootsi spordiriiete bränd Craft on kogu maailmas paljude harrastus- ja tippsportlaste lemmik kaubamärk. Pole ime, sest Crafti riided on väga funktsionaalsed ning iga nende detail on põhjalikult läbi mõeldud just sportlase seisukohalt. Hingavad materjalid on praegu spordiriiete A ja O, kuid veel 40 aastat tagasi polnud see sugugi nii. 1970ndate alguses aga alles otsiti parimaid…\nRoid ja Eesti Energiat seob aastatepikkune koostöö\nEesti suurimaid ettevõtteid Eesti Energia on Roi koostööpartner olnud juba hulk aastaid. Energiafirmal on Rois lausa oma kingipood, mis on avatud energiafirma kõigile 5700 töötajale. Eesti Energia sotsiaalmeediaspetsialist Evaliisa Kirtsi selgitab, et kingipartneri valikul on tähtis, et ta aitaks kõikide firma-meenete ja logokandjatega. „Veel olulisem on meile, et oleks koht, kus saaksime oma firmameeneid…


Uuring Sugu Mänge mängida abikaasa suhteline esinemissagedus amp web operatiivse incid\n14 Sugu Mänge mängida abikaasa sa tunnistaja raamat ja hakata mõistma ainult siis, kui kinkida, et tema oma elu sa saad eesmärgi, et olete nüüd kas sa nihestab foliate teades, et te ei soovi olla võimeline kandma sündmused tulevad\nSeksida Mänge Mängida Koos Abikaasa Lõbus Nüüd Ja Näeme Homme\nIlmselt on see keskendunud Thomas More RPG stiilile. Mängud, mis seda paremini teevad, ei ole RPG-d, tegelikult nende vastupidine. Võtke midagi soovida sõjajumal, kogu aruanne on tapmine jumalad ja kurat preestrid. See sobib, sest see on tema isiksus. Võib arvata, et ma olen halb kutt, kes on seotud selle Saami isiksusega. See on hea, kuid see ei ole Saame küsimus., Mass Sugu Mänge mängida abikaasa mõju tasandil kui proovite mänguasi mõned hardass koos vastused, sa oled vaikne ootamatu bespeak arvesse A-vitamiini suhe, mis lõpuks tapab, et kogu iseloomu arengu vajate. Ma arvan, et DA2-l on hoorad, kuid me ei räägi sellest mängust nende osade ümber.


Kas kaitseväe juhataja peaks tagasi astuma?\nMaailma riikides on erinev praktika. Eesti praktika ei ole siiani olnud selline, et tippjuhil kaasneks vastutus, kui keegi tema haldusalas mingi tõsise rikkumise toime paneb.\nEbamugavasse olukorda asetab see kindral Kerdi igal juhul, sest mingil määral on ülemus oma alluvate eest vastutav. Mul on väga raske anda hinnangut, kas see peaks tagasiastumiseni viima. Sest on ka täiesti selge, et puhtfüüsiliselt ei suuda minister või kaitseväe juhataja isiklikult oma alluvaid kontrollida. Aga probleem on vaieldamatult olemas.\nSituatsioon on umbes sama kui Kurkse juhtumi puhul. Tuleb veel selgitada -- kes, kus ja mis. Ka alluvussuhted on järjekordselt segased. Riigikaitsekomisjon asja puudutas, aga meil ei ole veel piisavalt infot, et seisukohta võtta.\nTeenistusvälisel ajal või mitte, pole vahet, aga mindi ikkagi teenistusrelvaga röövima, nii et asi on äärmiselt kahetsusväärne. Mind, ausalt öeldes, see jahmatas. Kõik püüavad praegu ühest küljest asjasse selgust tuua, teisest küljest käib ka vaikne maasse kaevumine.\nSee juhtum on eriti kahetsusväärne. Kõigil neil, kes seisavad võimule ja relvadele lähedal, lasub kõrgendatud vastutus oma käitumise eest. Kaitseministeeriumi ning peastaabi ülesanne ei ole niivõrd uurida Holmi juhtumit, sellega tegeleb politsei, kuivõrd tõsiselt analüüsida kaitsejõudude personalipoliitikat ja sisekontrolli, et välistada sellised juhtumid tulevikus. Peame teadma iga inimese tausta, kellele anname eriväljaõppe. Samuti peavad igasugused ohumärgid jõudma meieni enne, kui midagi juhtub. Eriti range kontrolli all peavad olema kõikvõimalikud eriülesannetega rühmad. (Kaitseministeeriumi pressiteatest 17.05)\nArvan, et päris kindlasti mitte. Siin peaksid ikkagi vastutust kandma need, kellel on seaduse jt õigusaktide järgi niisugustel puhkudel selline vastutus. Need, kes on inimese tööle võtnud, eksides ilmselt tema kutsesobivuse määramisel.\nKuna tegu on ühe erioperatsioonide grupi liidriga, peab olema ju mingi regulaarne ja eriti tõhus kontroll selle üle, mis seisundis need inimesed on ja millega nad tegelevad. Ka seda liini pidi peab vastutus minema.\nMuidugi, ega see meie kaitsejõududele au ei tee. Sellistes struktuurides peab olema äärmiselt tõhus filter sinna saamisel ja tõhus kontroll seal olemise ajal.\nKui nüüd ironiseerida, siis on eriti piinlik lugu, et kuidas see asi neil välja ei tulnud. Nähtavasti jättis professionaalne tase ikkagi soovida. Päris proff oleks pidanud n-ö puhta vuugi tegema.


Eesti päästjad hakkasid tööd tegema "pommikindlate" CATi nutitelefonidega | Digigeenius\nEesti päästjad hakkasid tööd tegema “pommikindlate” CATi nutitelefonidega\nKui seni on päästjad pidanud leppima algeliste nuputelefonidega, siis nüüd on päästekomandode vanemad varustatud äärmiselt töökindlate CATi nutitelefonidega. Need pole siiski need telefonimudelid, mis on varustatud termokaameratega.\nPäästekomandode vanemate varustusse hakkasid möödunud aastal lisanduma CAT S30 nutitelefonid, mida oli möödunud aasta lõpuks välja jagatud 40 tükki. Selle aasta jooksul peaks telefone päästeameti käsutusse jõudma veel 53 tükki.\n“Need telefonid said välja valitud seetõttu, et need on vee-, tolmu- ja kukkumiskindlad telefonid ehk sobivad hästi kokku selle keskkonnaga, millega päästjad kokku puutuvad,” ütles päästeameti haldusosakonna juhataja Janar Kärner.\nCAT pakub oma tootevalikus ka telefoni, mis on varustatud termokaameraga, mis tunduks justkui ideaalselt sobivat päästjatele. Siiski, seda mudelit päästjad oma valdusesse ei saanud ning selles on peamiselt süüdi hind.\n“Tegemist ei ole termokaameraga variandiga, sest termokaameraga telefonid on üle poole kallimad ja meie rahalised võimalused ei võimaldanud neid soetada,” ütles Kärner. “Päästetöödel kasutatavad termokaamerad, mis kannatavad lisaks ka kuuma keskkonda, on kõikidel pääste põhiautodel olemas.”\nTelefonid hangiti puhtalt praktilistel kaalutlustel\nPäästjatel olid ka varem telefonid, kuid tegu oli nuputelefonidega, millega pilte teha ei saanud ning just piltide jäädvustamise vajadus tingis nutitelefonide soetamise.\n“Vajaduse tingis olukord, kus Päästeameti-sisese töökorralduse tõttu lõpetati ära menetlejate ööpäevaringne valve, mis tähendas et päästemeeskonnad peavad sündmuskohal ise olukorra ära fikseerima ja olime valiku ees, kas soetada päästemeeskondadele fotoaparaadid või soetada kaks-ühes lahendus ehk nutitelefon. Otsustasime viimase kasuks,” selgitas Kärner.\nTelefonidel on mitmeid rolle\nPäästjad saavad telefone kasutada mitmete toimingute jaoks, kuid tähtsaim neist on siiski helistamine. Selle kõrval ka fotode tegemine.\n“Uutel telefonidel on 5-megapiksline põhikaamera, autofookus, LED-välk, mis on meile igapäevatööks piisav. Internet ja erinevad rakendused, nt Google Maps, annavad telefonile veel palju multifunktsionaalsust juurde,” ütles Kärner.\nKõikides telefonides töötab ka 3G internet, mis lubab päästetööde juhtidel koguda internetist rohkem informatsiooni, leida kontakte ning kasutada GPSi.\nMärksõnad: pääste, telefonid, termokaamerad\nTahad kõige keskkonnasõbralikumat telefoni? Vali nende tootjate hulgast


Saadetiste app epoodidele\nTõhusaim tellimuste haldamise äpp e-poodidele.\nOutvio aitab tellimused teele saata 4x kiiremini ning avab täiesti uue\nturundusmaailma sinu tarneahelas.\nMuuda tarneahel oma konkurentsieeliseks,\ntäpselt nii nagu seda tegi Amazon:\nOutvio aitab tellimused välja saata 300% kiiremini ning annab sinu saadetiste trackingule ja teavitustele sinu brändi näo.\nKui sul ei ole veel endal kulleritega lepingut tehtud, siis piisab kui lood omale Outvio konto ja võid koheselt hakata tegema nii kohalikke kui rahvusvahelisi saadetisi!\nSamas, kui sul on juba endal kindlad tarnepartnerid olemas, siis saad nad lihtsalt Outvio'ga integreerida ja kasutada oma usaldatud transpordi meetode edasi nagu alati, ainult et sulle avaneb võimalus viia oma klientide ostukogemus täiesti uuele tasemele!\nTEHISINTELLEKT, MIS TÖÖTAB SINU HEAKS 24/7\nSeetõttu on Outvio loonud tehisintellekti, mis töötab 24/7 ja jälgib kõiki sinu saadetisi. Nii kui ta avastab, et midagi on viltu, annab ta sellest sulle teada, et saaksid olukorra lahendada või klienti teavitada. Ja seda veel enne kui su klient või isegi kuller ise sellest teadlik on! Nii saad kindel olla, et kõikidel sinu klientidel on alati suurepärane ostukogemus!\nEi, kullerite või sinu online poe haldussüsteemi poolt saadetavad automaatsed teavitus-emailid ei ole piisavad ega piisavalt head. Nende emailide avamisprotsent on suurem kui ühelgi teisel emaili liigil. Milleks jätta need kellelegi, kes ei tea midagi sinu brändist ega misioonist, meelevalda?\nSina lood reeglid ja sinu shoppajad vormistavad oma tagastused vastavalt nendele. Ning sinu klienditeenindustiim saab keskenduda palju olulisematele küsimustele!


KIIRPILK | Uuest liikumisest vaatab vastu puhas Reformierakond - Eesti Päevaleht\nRiigihaldus ja personaalne riik. Kõikjal Eestis peavad olema kättesaadavad põhiteenused - riik peab tagama ühtlase kvaliteediga hariduse, sotsiaalteenused ja transpordi korraldamise igas Eestimaa nurgas. Seetõttu tuleb lõpetada tänane postiindeksi loterii, kus inimese õnn või ebaõnn saada osa ühiskonna jõukusest sõltub sellest, millises Eestimaa nurgas ta elab ning kui võimekas on tema kohalik omavalitsus. Kodaniku ja riigi vahelise suhtluse peamine kanal saab paljuski juba täna olla personaalne e-riik, mis on iga kell ja kõikjal kättesaadav, sealhulgas nutitelefoni ekraanilt. Ükski riik ei tohi suunata oma kodanikku abi saamiseks pidevalt ekslema ametiasutuste rägastikku. Suur hulk inimese igapäevaeluks vajalikest teenustest on etteprognoositavad ja paljud neist automatiseeritavad. E-riik - meie lipulaev - on aga globaalses plaanis vanamoodsaks jäänud ning vajab mitte ainult ilusüsti, vaid põhjalikku uuendust.\nKõige paremini iseloomustas seda keskerakondlane Raimond Kaljulaid - et tegemist on jutuga, millest Taavi Rõivas rääkis juba koolipõlves. Ääremaastumise jutu paistel võiksid end paitada ka 2001. aastal Teise Eesti kontseptsiooniga välja tulnud sotsiaalteadlased. „Tehtud!" hüüaks keskerakondlik valitsus, kes lahendab probleemi riigiametnike küüditamisega. Aga läbiv mõõde, bürokraatia vähendamine, järgib enim Reformierakonna mantrat.


Lemmiklooma võtmine tähendab pikaajalist pühendumust – Loomaveeb.ee\nEnne lemmiklooma võtmist tuleks välja selgitada, kui palju ta meie tähelepanu ja aega vajab. Kõik loomad vajavad palju hoolt, kuid inimesega koos olemise aega tahab mõni rohkem kui teine. Näiteks on koer karjaloom, kes vajab väga palju suhtlust teiste koerte või inimesega. See eest mõni eksootilisem loom eelistab olla omaette või liigikaaslastega, aga inimesega koos olla ei soovi. Kõigile lemmikloomadele tuleb tagada nende loomulik keskkond ja loomuomased tegevused. Populaarne lemmikloom, koer vajab regulaarseid jalutuskäike, koolitamist, mentaalset stimulatsiooni ning võrdlemisi palju tähelepanu.\n“Kassid on mõnevõrra valesti mõistetud loomad. Nad on tõesti väga iseseisvad, kuid õnnelik kass tahab etteaimatavaid ja positiivseid suhteid inimestega ning võimalust täita jahiinstinkti läbi mängu. Kindlasti vajavad kassid rohkem tähelepanu kui kord päevas toidu andmine. Tegelikult on nii iga lemmikloomaga. Ilma piisava tähelepanu ja hooleta muutuvad loomad agressiivseks või teevad inimese mõistes pahandust. Ka näiteks papagoid, kes ilma regulaarse tähelepanuta võivad langeda masendusse ja muutuda vägivaldseks ,” rõhutas Blank.


kõhuprobleem 2-kuusel | Lastehaigused | Arsti nõuanded | Küsi nõu Eesti tipparstidelt! - Kliinik.ee\nkõhuprobleem 2-kuusel 18.11.03 / Lastehaigused\nminu 1,5-kuune imik on rp toidul. Probleemiks on viimasel ajal see, et lapsel käib kõht läbi harva (ei ole üle 4 päeva "vastu pidanud"-abiks microlax). Ja samal ajal ka laps ise rahutum, nutab kiledalt. Gaasid väljuvad 4.ks päevaks raskelt ja gaasidel halb terav lõhn. Mida peaksin ette võtma?\nEsmalt peaks püüdma selgust saada, kas imikul on ikka kõhukinnisus või ta roojab küll harva, kuid kõhukinnisust ei ole. Rinnapiimatoidul olev imik roojab enamasti iga toitmiskorra järel. Kuid on ka imikuid, kellel rinnapiim imendub väga hästi ja imik roojab 2-3 päeva järel, kuid roojamass ei ole kõva ja ei põhjusta roojamisel valu ja vaeva. See ei ole kõhukinnisus. Kui imik roojab harva ja roe on kõva ning väljub vaevaga, on lapsel kõhukinnisus.\nTeie kirjast ei selgu, milline on imiku roe-vedelapoolne, vähese massiga või kõva?\nVeel üks nüanss. Kui imik roojab harva, peaks kõigepealt veenduma, kas rinnapiima on ikka piisavalt. Imik roojab vähe ja harva ka siis, kui ta saab rinnapiima vähe. Imik on sel juhul ka rahutum. Kui on võimalust, tuleks imik enne ja pärast toitmist kaaluda. Ei tea küll Teie lapse kaalu, aga orienteeruvalt 100 ml peaks 2-kuune küll ühe toitmiskorraga saama.\nKui rinnapiima on piisavalt, kuid laps roojab harva ja roe on kõva ning vaevaga, peaks last konsulteerima lastearstiga. Vahel on vaja kasutada ravimite abi. Imikul võib kasutada näiteks Duphalaci. Teie kirja lugedes jääb mulje, et Microlaxi kasutamine nii sageli ei ole ehk otstarbekas.


Kia karmid uued Sorentod on kohandatud maastikusõiduks - Sõidab\nKia karmid uued Sorentod on kohandatud maastikusõiduks\nKia jätkab oma vastupidavate ja vastupidavate maasturite rida. Telluriididele ja Seltodele lisab Kia 2021. aasta jaoks täiesti uue Sorento. See uus õde-vend on midagi enamat kui lihtsalt üks maastur juba niigi küllastunud maasturite turul. Uus Sorento pakub uut taset jälgede jaoks valmis sitkus, mida pole veel kaubamärgilt näha.\nKäed 2020. aasta Toyota Yaris GR-iga\nDeus lõpetab lõpuks oma BMW 2002 Customi\nAres läheb S1 projekti Spyderiga topita\nUue Sorento liini rajavalmidus algab selle sidemetest. Kia esitles kahte eritellimusel valmistatud Sorento maasturit, mis mõlemad loodi Californias San Dimases asuva LGE-CTS Motorspordi poolt. Ehitised on inspireeritud suurepärasest välistingimustest ja neid nimetatakse mõnede kaunimate ja karmimate maastike ümber. Sorento Yosemite Edition on matt männi rohelise värviga, millel on läige ja matt mustad aktsendid.\nSorento Zion Edition on viimistletud ja läikivate mustade aktsentidega kõrbes Sand. Kuid teie värvi värv ei määra tegelikult seda, kui hästi auto maastikul töötab. Oma mängu kiirendamiseks varustas Kia seeria Sorento X-Line mudelit, mille sõiduki kõrgus oli 8,3 tolli. See lisakõrgus tegi ruumi 20-tollistele ratastele koos 32-tolliste maastikukummidega. Kui libistate selle tõstukiga üle paljude takistuste, on igaks juhuks midagi veidi kõrgemat otsa sattunud - Sorentol on kohandatud libisemisplaadid ja harjakaitsed.\nRagil on nende raskemate radade jaoks ka parem lähenemis- ja väljumisnurk. Sorentol on ka täiustatud lumerežiimiga AWD, nii et olete valmis kõigeks, mis ilmast teid viskab. Ja varustuse hankimine sinna, kuhu lähed, on lihtsam tänu Yosemite katuseraamile või Zioni täispikkale kaubaruumile.\nIsegi kui te ei kasuta mõnda kohandatud versiooni, on teil uue Kia Sorento isikupärastamiseks palju võimalusi. Kia pakub nii sadamasse paigaldatud kui ka edasimüüja poolt paigaldatud esemeid, näiteks katuseraami põiktala, külgmised astmed ja haakeseadised. Võite valida mitmete jõuallikate vahel, alustades neljasilindrilisest mootorist, mis pakub 281 hobujõudu. Kia Sorento uus 2021. aasta hind algab 30 500 dollarist.\nparim selge juhtum galaxy s6 jaoks\nkuidas panna poiss pritsima\ntulevaste kingade tagasi maksumus\nmis värvi halli ülikonnaga kleidisärk\nkeskmise suurusega tennis 25-aastane


Hooldamine - Juuksur - GLOBElife - Keune - Tooted juuksurid, Care Line - CARE LINE - Beauty Bazar 2018\nHooldamine - juuksur - KEUNE\njuustele ja õhuke\nLine, mis õrnalt puhastab, luues maht ilma kaalub ta maha.\nSisaldab provitamiin B5 ja nisu proteiine, mis tugevdavad juuste struktuuri, andes rohkem keha. Süsteem säilitabColor Brilliance intensiivsuse ja sära värvitud juuksed. Kompleks hermeetik loob kaitsekihi, mis takistab värvimuutusvärv ajalšampooni.\nSpray conditioner ilma loputamist. Olulisi mineraalaineid vedelikku Fitocheratina annabjuustele mahtu, sära javalguse kätte. Filter Solamer javäljavõte päevalilleseemned kaitsta kvaliteetivärvi välistele teguritele.\nPakend: spray pudel.\nToote näinud 92244 korda\nmuud KEUNE - Hooldamine - juuksur


Lasteaiad said sotsidelt traditsioonilised naistepäevakringlid - Nõmme - Linnaosad - Uudised - Tallinn\n«Ilmselgelt Eesti ei taha olla banaanivabariik, kus võimule sattunud inimesed hakkavad oma suguharudele ja hõimudele raha jagama.» Igor Taro, Eesti 200 liige\nLasteaiad said sotsidelt traditsioonilised naistepäevakringlid\n8. märts 2018, 13:12\nÜhe lasteaia uksel oli silt, mis õpetas, kuhu kringel viia.\nLasteaiad on harjunud naistepäeval sotsiaaldemokraatidelt kringleid saama, ühe lasteaia uksel oli isegi silt, kuhu kringel tuua.\nTallinna sotsiaaldemokraadid külastavad juba 17. aastat järjest naistepäeval linna lasteaedasid, et tänada ja tunnustada lasteaiaõpetajaid. Igasse lasteaeda võetakse kaasa traditsiooniline naistepäevakringel.\n«Meist paljude jaoks seostub 8. märts lasteaedade, rõõmu ja kringlilõhnaga ning teadmisega, et meie lapsed on heades kätes,» ütles sotsiaaldemokraatide Tallinna piirkonna esimees Rainer Vakra.\nAlati ei lähe kringlikinkimine valutult. Möödunud aastal sattus sotsiaaldemokraadist riigikogu liige Tanel Talve oma Dodge Ram 1500 Sport Crew Cab’iga kringleid laiali vedades Kalamajas liiklusintsidenti.\nÜks last lasteaeda viinud ema kirjeldas sotsiaalmeedias, et Talve riivas parkimise käigus teist autot ja hakkas seejärel sõiduki roolis olnud lapseootel naist juhtunus süüdistama. Naise kinnitusel oli õnnetus pigem väike plekimõlkimine, kuid pealtnägijaid olevat ehmatanud just viis, kuidas Talve asja lahendas: pärast kokkupõrget teise auto roolis istunud rasedat naist süüdistades. Talve ise kinnitas toona, et õnnetust ei põhjustanud tema ja tal polevat kellegagi mingeid erimeelsusi olnud.\nOtseblogi: Kontaveit viis keeruliselt alanud kohtumise otsustavasse setti Loe artiklit\nEster Tuiksoo hakkab Keskerakonna rahaasju kontrollima 6 Loe artiklit\nKersti Sarapuu ja Mihhail Stalnuhhin pakkusid välja radikaalse idee, kuidas iivet tõsta 8 Loe artiklit


Vahur Sepp, 19. juuni 2020\nSuvises metsas hulkudes ei tohi unustada, et viibime seal kontvõõra külalisena.\nMets on saladusi täis. Eriti palju varjamisväärset on seal kevadel – iga muna, tibu, äsja ilmavalgust näinud loomapoeg vajab armastust, hoolt ja peitmist.\nOhte järelkasvule on palju, sest kõigile leidub koht toiduahelas. Metsaelanikest emad-isad teavad seda ja käituvad vastavalt. Tuntud tippkiskja on inimene – teda kardavad metsas kõik, ja õigustatult, ent inimest ei ohusta mitte keegi.\nPidevalt jälgivad meid hirmunud silmapaarid. Olgu tihane või emailves – kõik uudistavad meid murelikult. Enamikule meist arusaamatuks jääv sädin edastab sõnumit: „Vaadake ette! Minu lähedal liigub suurkiskja Inimene!”\nEnese teadmata oleme pideva jälgimise ja vaatluse all. Kas mõni metsaasukatest võib järglasi kaitstes meie elu ohtu seada? Kui käitume õigesti, siis kindlasti mitte. Äärmisel juhul edastatakse hoiatav sõnum.\nIgal ulukiliigil on aegade jooksul välja kujunenud strateegia järglaskonna kasvatamiseks ja kaitsmiseks. Mõnest kirjutan allpool lähemalt.\nNOORUK. Kui keegi satub tähnilisele kitsetallele, siis ei tohi teda kaasa võtta ega kohapeal nunnutada, olgu ta ükskõik kui armas. (Shutterstock)\nPÕDRAVASIKAL PUUDUB LÕHN. Enamasti poegib põdralehm mai esimesel nädalal. Kohmakaid, pikkade jalgadega ja punast värvi 6−16 kilo kaaluvaid vasikaid sünnib üks-kaks, väga harva rohkem. Esmapoegijatel on enamasti üks järglane. Lehm lahkub pärast vasika kuivaks lakkumist, imetamist ja päramiste söömist. Edaspidi käib ta vasikat paar korda ööpäevas imetamas, enamasti hommiku- ja õhtutundidel. Suurema osa ajast peab põdrahakatis üksinda hakkama saama. Kui tal juhtub olema õde või vend, siis hoiab ta ka temast eemale. Sel moel hajutatakse riske.\nVasikal peaaegu puudub lõhn. Kui keegi läheneb, siis ta lömitab maha ja jääb liikumatult lamama. Metsas jäävad silma eelkõige liikuvad objektid. Kuna reetlik lõhn puudub, võib hunt või karu mööduda saagist mõne sammu kauguselt teda märkamata. Päris hea ellujäämisstrateegia, mis?\nPaari nädala vanuselt, kui jalg muutub kindlamaks, võtab vasikas koos emaga ette esimesi lühemaid retki. Seda juhul, kui lähikonnas ei hiili vaenlast – hunti, karu või inimest. Kahtluse korral vasikad varjuvad ja lehm katsub ohtu kaugemale meelitada.\nNÄLG TULI PEALE. Kahenädalased põdravasikad soolakul, oma esimesel retkel koos emaga. Mai lõpp. (Aive Sepa rajakaamera)\nÄRA LÄHENE LOOMALAPSELE! Kui keegi satub üksikule maas lömitavale põdravasikale, tuleb sealt kohe tuldud teed lahkuda. Ohus pole mitte leidja, vaid vasikas. Kui teda silitada ja sülle võtta, siis võib külge jäänud inimese lõhn sundida lehma oma järglast hülgama.\nMetskits kasutab põdraga sarnast strateegiat. Maskeerimisvärvi tähniline ja lõhnatu rohus lömitav talleke jääb kiskjatel enamasti märkamata. Ema käib teda paar korda ööpäevas imetamas ja jälgib sündmusi distantsilt. Maimukese piiksuva appikutse peale tormab ta kohale. Hundi või ilvese korral pole temast abi, aga rebast ründab kartmatult. Suve teisel poolel, kui tähnid on kadunud ning ohu korral põgenemiseks piisavalt võhma ja kiirust, liigub vasikas koos emaga. Kui keegi satub tähnilisele kitsetallele, siis ei tohi teda kaasa võtta ega kohapeal nunnutada, olgu ta ükskõik kui armas. Jällegi – tallele külge jäänud inimese lõhn on sedavõrd vastik ja ohtlik, et võib põhjustada orvuks jäämist.\nSama kehtib jänese „mahajäetud“ poegade kohta. Tegelikult pole ema neid hüljanud. Kui söögiaeg kätte jõuab, teab emajänes kindlalt, kust neid leida ja kui palju kellelegi piima anda.\nNUNNUMEETER PÕHJAS, MIS? Ei tasu unustada, et emakaru viibib kindlasti lähedal. (Raul Vilk)\nKA VÄIKEST KARU KOHATES TAGANE KOHE. Karu poegib taliuinaku ajal kolmekuningapäeva paiku. Karupojad on sündides pisikesed, kaaludes vaid veidi rohkem võipakist. Mõmmikuid on kaks-kolm, erandkorras kuni viis. Karupere lahkub talvituspesast siis, kui sinilille õitsemine jõuab kulminatsiooni. Pojad viibivad ema kasvatuse-koolituse all poolteist aastat.\nEnamasti toob karu järglasi ilmale üle aasta, ent on ka erandeid, viimasel ajal järjest rohkem. See võib olla seotud pehmete talvede ja hea ninaesisega. Pulmi peavad mõmmid maist jaanipäevani (sel kevadel alustati poolest aprillist).\nViimastel kevadetel on siin-seal märgatud talvel sündinud, justkui hüljatud karupoegi. Ei oska teised õieti veel inimestki peljata. Tõenäoliselt on nende emal mõne metsaotiga romantiline randevuu ette võetud ja lapsukesed peavad mõnda aega iseseisvalt hakkama saama. Sellistele mõmmikutele sattudes tuleb rahulikult tuldud teed lahkuda. Emakaru võib ootamatult koju saabuda või siis hoopis varjatult, mureliku pilguga teie toimetusi jälgida.\nKõige tõenäolisem ongi karu kohata kevadel. Pulmatralli ajal lagunevad pesakonnad ja pooleteise aasta vanused karud peavad iseseisvalt hakkama saama. Elukogemust neil napib ja nii satuvad nad sageli silmitsi inimesega. Kui te ise ei paanitse, siis Eestimaa karud endast inimesele ohtu ei kujuta. Neid, kes on vabas looduses karuga kohtunud, ei ole just palju. Nautige seda hetke!\nHUNT VAHETAB PESA. Hundil on pesakonnas 3−7 kutsikat, kes näevad ilmavalgust mai algul. Olen leidnud hundi pesi võsastunud maaparandushunnikust, suuremaks kaevatud mägraurust, mahajäetud talu ahervaremetest ja musta lepa puhma alla kaevatud tühimikust. Kogenematu matkaja võib hundi pesast mööduda elutegevuse jälgi märkamata, sest selle ümber valitseb puhtus – ei mingeid konte, sulgi ega muid söögijäänuseid. Vanahundid toovad poegadele maos poolseedunud toitu ja oksendavad selle välja.\nKui kutsikad uruesise müramise käigus väga segi pööravad, võetakse ette kolimine. Enamasti vahetab hunt pesakohta juba enne jaanipäeva. Hunt on suurkiskjatest ainus, kes ei kaitse oma järglasi inimese eest. Kui susi arvab, et mõni kahejalgne on pesale liialt lähedale sattunud, tassib ta kutsikad esimesel võimalusel teise kohta. Tundub, et tal on sellisteks puhkudeks pesapaiku varuks vaadatud. Ohu korral kutsikate ära tassimine on aga omane kõigile koerlastele.\nREINUVADER TEEB PESA KUHU IGANES. Rebasekutsikad maailma uudistamas. (Agne Kivisaar)\nAUSTAME ELU. Lindudel on pesitsemine täies hoos, paljudel liikidel pojadki välja hautud, aga hilisemad alles munevad. Need õnnetud, kelle pesad on rüüstatud, lähevad lootusrikkalt uuele ringile.\nJuunikuine mets pulbitseb elust. Elu on püha, seda tuleb austada. Sattudes kokku noore linnu- või loomahakatisega, jätke ta rahule. Reeglina ei ole nad hüljatud, nende eest hoolitsetakse. Oma kohaloluga võime hoolitseja peletada ja kellegi hukule määrata. Vastutustundetu on kedagi metsast ära tuua ja kodus üles kasvatada. Loomulikust keskkonnast eraldatud linnu- või loomapojal ei ole tulevikku.\nKevadtorm pelutab põtru\nKaitseväe õppus Kevadtorm on jätnud palju põdravasikaid orvuks. Lahingukärast heidutatud lehmad hülgavad piirkonna, nälg aga ajab vasikaid sõdurite lähedusse. Viimases hädas otsitakse kasuema. Sellised loomahakatised on paratamatult hukule määratud.\nPõdravasikas ületab uudiskünnise, aga kui palju vähemaid vennikesi tegelikult orvustub, jääb teadmata. Loodan, et kunagi saab Kevadtormist Sügistorm. Sügisel on metsaelanikud vähem haavatavad.\nRebasest saad lahti tema enda meetoditega\nMaal ei peeta enam koduloomi ja sageli seisavad põlised aidad-laudad talude juures tühjalt. Sellistes kohtades oskab märkamatult oma kutsikaid kasvatada rebane. Sageli on minult uuritud, kuidas neist vabaneda. Tõsi on, et metsloomal ja inimesel ei sobi samas majapidamises kõrvuti toimetada. Ühel või teisel moel tekib varem või hiljem konflikt. Olen soovitanud jätta rebasemammile selge ja üheselt mõistetav sõnum territooriumi märgistamise näol – tee pidevalt uusi jälgi ja urineeri uru ette. Enamasti see toimib ja kutsikad kolitakse mujale.\nRONIN SIIN OMAETTE. Kuni ema kevadise romantikaga tegeleb, tuleb iseseisvalt hakkama saada. (Raul Vilk.)\nKarupoeg puu otsas pole mitte kunagi järelevalveta\nVahel võib kohtuda alla aastase karupojaga, kes on puu otsa roninud. Võite olla kindlad, et karumammi on teie lähenemist märganud ja poegadele ohutuse mõttes sellise korralduse andnud. Tark on teha nägu, nagu ei teaks te puul olevast jõnglasest midagi ja kiirustamata tuldud teed lahkuda. Puu raputamine, pildistamine või muul moel uudishimu näitamine võib lõppeda karuema hoiatusrünnakuga, mis jääb kauaks meelde.


Paar päeva tagasi ajasin pikemalt juttu ühe Itaalia ehitusinseneriga, kes on Tallinnas lõpetamas üht kanalisatsiooni projekti. Rääkisime Itaaliast ja Eestist ja see on ikka dramaatiline milline on vahe majanduste arengus. Kui me vaevleme pidevas spetsialistide puuduses ja isegi keskpärast IT spetsi on ikka väga raske tööle saada, siis Itaalias on täiesti võimatu noortel tööd leida. Mõned faktid:\n- Noored unistavad, et nad saaksid riigi tööle, sest siis ei pea elu lõpuni muretsema töökoha pärast.\n- Peale ülikooli on täitsa võimatu tööd saada. Isegi inseneridel ja isegi 1000 eurose palga peale.\n- Ollakse valmis isegi 500 euro või tasuta töötamisega, peaasi, et mingi kogemus tekiks.\n- Ülikooli ajal ei tööta tõenäoliselt keegi.\n- Noored ei loo perekondi, sest neil ei ole tööd, mistõttu ei ole raha ja võimatu on seetõttu kodu soetada.\n- Kinnisvara hinnad on suuremad kui meil, aga muud hinnad on üsna samad. Kohvikutes on meil isegi hinnad suuremad ja toit on ka sama või kallim..... (Meie kaupmehed on ühed igavesed spekulandid ma ütlen.)\nEks Itaalias on selle kõige põhjuseks paljuski ebamõistlik pool-sotsialistlik majandusmudel, mis on äri ajamise väga keeruliseks ajanud ning võimetu valitsus, võimsad suur-korporatsioonid ja ametiühingud, kes praegust süsteemi ei muuda.\nSamas tekib küsimus, et tänu millele me siin Eestis nii kiiresti areneme ja palku tõstame. Kas see on liberaalne turumajandus ja efektiivne majandamine või hoopiski Rootsi pankade laenud ja eurotoetused?\nIgatahes Aitäh Mart Laarile ja Isamaale selle eest, et meile sai valitud Briti majandusmudel ja mitte Lõuna-Euroopa sotsialistlik-kapitalism.


Narva Talvelaat – 18. detsember 2021 - Laadakalender ja messid\n18. detsembril 2021 kell 10.00 – 15.00 toimub traditsiooniline Narva Talvelaat. Ürituse korraldab Ida-Virumaa Kutsehariduskeskus koostöös Narva linnaga. Talvelaat toimub Ida-Virumaa Kutsehariduskeskuse Narva koolimajas, Kreenholmi 45 aadressil.\nTule hommikupoolikule täis ostlemist, meelelahutust ja melu! Sissepääs laadale on tasuta.\n+372 56 299 493


kahe valla piiri peal: jaanuar 2016\nSelline võiks olla meie koduse usu nimi. Kuigi kristlased, usume me veel miljonisse asja. Nii sellistesse, mis käega katsutavad ja meeltega tajutavad kui sellistesse, mida kuidagi katsuda ega tajuda ei saa. Mina isiklikult olen veel ka seda usku nagu ühe vana sõbra isa oli, et kõik mis on kahtlane, on kas kassiraisk või tuulekurat. Mõnikord. Ja mõnikord võin uskuda ka sõnajalaõit ning aiahaldjaid. Eks usk ongi sedavõrd isiklik ja intiimne, et seda alati ära seletama ei peagi. Peamine, et hing oleks rahul ja südametunnistus puhas. Väga kõvasti usun ma sõprade heasse energiasse ja aususesse ja...oh veel paljudesse headesse asjadesse. Sestap tahtsingi oma laeriputise tegemise juurde teatud inimesi kaasata aga kahjuks inimesed mõtlevad ja jumalad juhivad. Päris nii kui lootsin lihtsalt ei saanud. Aga on veel võimalus see tähtis objekt parematel aegadel ühiselt sisse õnnistada.\nEt vana riputis oli nii moraalselt kui füüsiliselt väsinud, oli viimane aeg uuele mõtlema hakata. Kildhaaval said materjalid kokku korjatud ja idee hakkas kujunema.\nMaterejalid, tõsi see köielaadne nöör ei sobinud aga puit läks kõik loosi, natuke meie hobukastanit ja natuke Emme Leppermanni ja veel midagi\nTasapisi hakkas looma, kettad olidki minu teha ja siis tuli mul kuldaväärt mõte, et ketaste sisse võiks osavnäpud natuke vitraaži teha\nSelleks kenaks ühiseks ettevõtmiseks laekusid Anni ja Aidi. Anni lõikas ja lihvis ja sobitas, Ülo proovis tinutamise ära. Aidi luges loitsuraamatut ja annetas oma ehtekotist ühte ja teist. Oli väga armas laupäev keset talvist jaanuari.\nJa täna siis lõpuks panime selle edevuse- ja maagiaasja kokku. Pildistada on sellist riputist väga raske ja päris õiges laes poleks seda lagi välja kannatanud (näitamist ma mõtlen :P ). Seega pildid on nagu on. Kes tahab kogu ilu näha peab kohale tulema. Aga rahul olen ma väga. Täitsa ilus asi tuli.\nPaat ja leht on Ülo viimistletud.\nsiit näeb natuke paremini vitraaže, mis on ikka väga nummid :)\nSeega üks paljudest projektidest jälle valmis. Plusskraadid lasid natuke väikeseid punaseid karpe tekitada. Ja ilusaid laudu on välja valitud. Kudumheegeldis edeneb kuigi kuldsetest liivadest kipub kujunema emamesilase kostüüm. Siis veel üks puutaldrik töös. Loomulikult vajab edendamist EPP ja üks pöörane idee tabas mind veel, üleeile. Kaunis kevad viibi veel.\nPostitaja: Rahutu rahmeldaja kell 20:39 11 kommentaari:\nPostitaja: Rahutu rahmeldaja kell 12:35 16 kommentaari:\nPostitaja: Rahutu rahmeldaja kell 13:50 10 kommentaari:\nMõtlesin, et teen kuu lõpus kenasti esimese talvekuu kokkuvõtte aga siis taipasin, et selleks ajaks on kõik see, mis kuu esimesel poolel olnud juba ammu meelest ja maas. Nii, et ajaloo tarbeks mõned sõnad ja pildid.\nÜldiselt on hetkel täiesti normaalne Eestimaa talv. Polegi nagu millegi kallal iriseda aga kui ikka väga tahta, siis leiab :) Esiteks jäi talv natuke hiljaks ja siis tuli kohe hirmsa pauguga. Teiseks on meil lund vähevõitu. Samas peab rõõmustama, et seda ikka on.\nEsimene arvestatav lumi maandus 03.01.\nKülmaks hakkas enne minema aga tõsisemad miinused tulid siiski juba kerge lumevaibaga. Õnneks meil äärmuslikke temperatuure ei esine. Ei talvel ega suvel. Selle külmalaine maksimumiks jäi -28 C 08.01. päikesetõusul (ma võin kuupäevaga muidugi ka päeva siia- või sinnapoole puusse panna aga enam-vähem). Oli ka paar päeva kui temperatuur jäi -20-22 C vahele. Aga ei midagi hullu. Mina loen pakaseks alates -25 C allapoole. Seega lihtsalt külmalaine väikese pakaselise noodiga.\nVahepeal jagati ikka meile ka näpuotsaga lund. Elamegi kuivas kohas. Ka suvel ei saa me nii palju vihma kui paljud teised paigad. 07.01 nägi aed välja selline\nPeale tihaste on meil loomulikult varblased, rohevindid ja leevikesed. Viimased elavad ja toituvad esialgu vahtrates. Hallrästad konsumeerivad kukerpuumammusid. Eks ole veel teisigi sulelisi aga kõiki ka ei hakka üles lugema.\nMeeri taipas, et toas on ka selline meeldiv kaadervärk nagu diivan ja kassid lõpetasid õues käimise sootuks.\nOn olnud ka imelisi härmatisepäevi. Korra tahtis tuisuks minna aga ei läinud. Küll aga tuulas puud ja muud härmast puhtaks. 11.01 on veel imeline\nkakkudel on karvased mütsid\nKui põhjaosariiklased upuvad lumme, siis meie sellega kiidelda ei saa. 14.01 näeb välja selline.\nlumeingli test (ise tegin) näitab lumekihi paksust lagedal\nLõikamata jäänud kukeharjad on nummid oma mütsakutega ja rästad pole veel kõikidest mammudest jagu saanud, kõrrepõllult on näha, et meid pole lumega eriliselt õnnistatud. Kui nüüd enam pakast ei tuleks, siis võiks ju sellega täitsa leppida.\nmüts uljalt viltu peas\nPeale Meeri jälgede teiste loomade omi ei tuvastanud kui nüüd see hiigelpart või mingi lauskmaa lumeinimene välja arvata :P\nÜlo ei lähe tööle ega tule koju enam päris pimedas. Päev on tükk maad pikemaks veninud. Selline talveilm nagu täna, olulise tuuleta (õhtupoole ikka natuke nagu tõstaks tuult), päikeseline ja -13 C võiks nüüd lasta rahus oma 1,5 kuud. :D Ilus !\nPostitaja: Rahutu rahmeldaja kell 15:55 6 kommentaari:\nEelmise aasta lõpus sai üldiselt see laud jaba joonise peale ja lugulaul, mis selle juurde kuulub sai ka valmis. Aga vävimata see jäigi. Kiire oli ja pealegi tulid kõik hundid lamba nägu. Tasapisi pusides said osad lõpuks huntideks aga osad päris ei saanud ka. Aga suside säärejooks mulle meeldib ja iseenesest idee ka. Ma vist harjutan päriselt hundi joonistamist ja kasutan seda ideed oma uues projektis. Muidugi kui hundid ikka hundid välja tulead lõpuks:D\nmaal väikesel külmal\nöösel magavad majad\nkõik tundub nii hüljat\non vaid huntide rajad\nneil tumedad varjud\nja need liiguvad tasa\nkui silm juba harjund\nvõib näha kuidas sala\nüks neist eriti heituv\nühe kojani suunduv\nüha kaunimaks neiuks\niga sammuga muutub\nlihtsalt niisama lustist\nei käi hunti jooksmas\nvaid öödel neil mustil\nlaanes kallim ju ootab\nsusi uhke on ta peig\nega ju armastus küsi\npihus meeleheaks leib\nsilm hõõgvel kui süsi\nta manab kasuka selga\nja koos kalliga öös ta\nüldse miskit ei pelga\nnäiv kuid majade uni\nvaikus petlik oli see\ntäis kurjust püssituli\nneiul lõpetab kodutee\ntema hing nüüd vaba\ntäheks taevasse läheb\nkuid hundid ei maga\nüks küla taas vähem\nNüüd on need siis koos, pilt ja lugu.\nPostitaja: Rahutu rahmeldaja kell 11:59 5 kommentaari:\n...sadas rohkem lund maha kui kahel eelmisel talvel. Sadas rohkem kui ennustuste järgi loota võis. Tekike on aial peal ja kui isegi nüüd tuleb see lubatud pakane, on üsna ok. Aga hommikune tihe ja peenike lumi tuiskas katustelt alla ja see peaks hoopis peatset sula tähendama. Võta siis kinni, mis tuleb. Eks ole näha.\nÕnneks olen ära õppinud, et muretsemine aia pärast sügisest kevadeni midagi ei muuda ja nii olengi täiesti rahulikult võtnud. Aed puhkab. Aednik puhkab. Kõik õrnukesed, pirtsakad, ülinõudlikud ja meie kliimasse mittekohased taimed olen ma ise aeda tassinud ja kui need meie oludes kasvada ei suuda, on see muidugi nukker aga siiski paratamatus ja seda, et peab õppima paratamatusega leppima, õpetas meile juba keskastme koolis üks imetore inglise keele õpetaja.\nEelmise aasta lõpp läks nii kiireks kätte, et aasta kokkuvõte tegemata jäigi ja nüüd on sedasi, et kes vana asja meenutab, sel teadagi mis... :D Ilus oli see 2015 aga mul on tugev tunne, et 2016 tuleb veel huvitavam ja ilusam. Ja kõik ennustused ja horoskoobid lubavad mingil moel murrangulist, just minus endas. Eks vaatame siis.\nEile käisime Anni juures. Tema pesa ümberkorraldused ja veel üht-teist vajasid üle vaatamist ja muidugi oli meil plaanis ka igasugune nõidumine, ennustamine ja muu selline värk :D Aasta ennustus taro kaardiga ja maalidega. Ja eriti tore oli õnnetina valamine, sest seda ma polnud juba sügavast lapsepõlvest saati teinud.\nvalu näeb välja selline :) paistab, et selle aasta taimeks saab paju, pisike delfiinilaps on igati hea ja see kolmas on veel lahti seletamata vigur :)\nJa täiesti märkamatult ja sujuvalt sain ma ühe Anni maali omanikuks. Selle maaliga on sedasi, et siia sisse on maalitud hea ja helge tuju.\nvaatan mina selle poole ja tunnen täiesti füüsiliselt kui ilus elu tegelikult on ja kui hea on sellest aru saada. Ja kui oivaline, et on selliseid inimesi, kes väge valdavad.\nJa külalised käivad. Sellisel talvisel rahuajal kui pole ju tegelikult kiiret, on see eriti tore. Ja terve virn head lugemisvara ootab :) Ilusasti on see aasta alanud ja ilusasti peab see ka edasi minema. Soovin seda ka kõigile oma armsatele inimestele.\nPostitaja: Rahutu rahmeldaja kell 17:08 6 kommentaari:


Year's end is neither an end nor a beginning but a going on, with all the wisdom that experience can instill in us. | Lion in a coma\nRaske on võtta möödunud aastat kokku, kui südames tundub aeg selleks kõigeks veel kuidagi nii vale olevat. Mõtted keerlevad tantsiskledes üksteise ümber, vahel teineteist õrnalt emmates, ütlevad hetkeks tere, selleks, et siis jälle mõneks, tihtipeale teadmata ajaks lahkuda. Just selline tundub pealtnäha ka möödunud aasta. Omamoodi muutuste karussell, kus ei jäänudki suurt muud üle, kui vooluga kaasa minna ning näha, mida kogu protsess endaga kaasa toob.\nMõnikord vajab inimene selleks, et asju õigel moel näha ja mõista kerget raputust. Koputust õlale, mis aitaks ümber laotud seintest üle ronida ning teisele poole piiluda, rutiiniga kaetud mugavustsoonist väljapoole, sest sellises situatsioonis märkame tõepoolest seda, mis märkamist väärt ja oluline. Tihtipeale võime iseendale tunnistada, kuidas pea iga päev õpime midagi uut. Pealtnäha tähtsusetuid asju, mis hallis argipäevas meist mööda kipuvad jooksma, kuid millele üllatusena tulevates situatsioonides niivõrd lihtne on toetuda, tunda end enesekindlamana - julgemana. Ühtäkki mõistan, kui palju ma selliseid asju - erinevaid vaatenurki; hetki, mida tabada; (häda)vajalikke oskusi; värvilisi külgi teistes inimestes ja iseendas, mis aitavad meid vormida kõige armsamateks, siiramateks, mõnikord ka pisut ülekohtuseks, enesekeskseteks ja unustavateks inimesteks, kes südamele kõige lähemal - olen omaks võtnud. Kuigi pean tunnistama, et enamus nendest teadmistest on välja kasvanud just pisut nukratest ja õnnetutest hetkedest, mil kuidagi asjadest väljapääsu ei osanud leida ning kogu elukorraldus kui selline suuremat sorti õelalt kannul käivat ja torkivat segadust meenutas, aga sellest hoolimata tuleb tõdeda, et just kõik see on mind kõige paremal viisil õpetanud. Järgmistel kordadel oskan olla targem.\nKogu selle aja jooksul on mind pehmelt paitanud tohutud muudatused, nii minus endas kui minu ümber. Olen pidanud kohanema ning omaks võtma asjaolusid, millega polnud sugugi lihtne ümber käia. Kuid kõik see on aidanud mul sisemiselt kasvada ning seda hoopis väljapoole. Julgen olla rohkem mina ise ning minna selles suunas, kuhu süda kõige rohkem ihkab minna. Sest, sometimes, on the way to a dream you get lost and find a better one. Ja täpselt nii juhtus. Kuigi senini kriibib hinges õrn haav, mis endast vahel ka märku annab, läheb siiski elu edasi ning nüüd tuleb tõepoolest endale naerdes tunnistada, et iial ei tea, milleks miski on hea. Küllap on saatusel meie kõigiga tõepoolest omad plaanid, kuid siiani olen ma selle kõige eest pidanud tõepoolest tänulik olema. Sest neid inimesi ja mälestusväärseid hetki, mida kõik toimunud sündmused ja pöördelised käigud endaga kaasa on toonud, ei vahetaks ma mitte millegi vastu!\nKuigi siinkohal pean ma juurde lisama, et paljud asjad on minus siiski ka samaks jäänud. Armastan siiamaani hullumeelselt suusahüppeid ja talve, mida meile siia kahjuks veel õigel kujul jõudnud pole. Mõned kiiksud meis on lihtsalt määratud jääma muutumatuks. Ja nii ongi hea.\nSelle aasta muusikaelamustel tahaksin ka õige pisut peatuda. Eelkõige olin ma ootusärevusest peaaegu otsi andmas The Kooksi ja Coldplay uute albumite release'i kuupäevadele mõeldes, sest viimaste kauamängivad olid need, mida tõepoolest pikisilmi ootasin! Kuid mõned nädalad tagasi ehk parem hilja kui mitte kunagi avastasin enda jaoks Austraaliast pärit koosluse nimega Gypsy & The Cat. Nende 2010. aastal ilmunud album "Gilgamesh" on tõesõna üks minu selle aasta parimaid muusikalisi leide. Meloodiad, mis haakuvad märkamatult südame külge ning jäävad õrnalt rütmiga kaasas käies veel mõneks ajaks hinge kõikuma, pannes terve sisemuse vahel imeliselt surisema. Veel tahaksin ära ka märkida artistid, kes sel aastal minu muusikamaastikule suuremat mõju avaldasid ehk teisisõnu selle aasta parimad albumid: Awolnation (Megalythic Symphony), The Black Keys (nende viimane album El Camino on suurepärane!), Beyonce (4), Ewert & The Two Dragons (Good Man Down), Florence + The Machine (Ceremonials), Adele (21), Foo Fighters (Wasting Lights'), Lady Gaga (Born This Way), Snow Patrol (Fallen Empires).\nEelmistel aastatel olen tihtipeale toonitanud just puhta lehena uuele aastale vastu astumist, kuid nüüd olen jõudnud järeldusele, et see ei ole üldse vajalik. Kannan suurima heameelega hinges pesitsevat pagasit endaga kaasas, sest seal peituvad kõik inimesed, tunded, kogemused ja tarkused, milleta ma oma eksistentsi siin maailmas kuidagi enam ette kujutada ei suuda.\nIlusat vana aasta lõppu teile kõigile!\nMuusika: Cloud Control - Beast Of Love\nKribas Anne-Maria at 12/30/2011


Rattakiiver - velo.clubbers.ee\nPostitus Postitas reimakas » 02. 09. 2013. 12:27\nKuna liiklusõnnetuse tagajärjel purunes vana kiiver oleks vaja soetada uus. Tänud kiivirile, mis päästis hullemast, sest kiivirist alles kotitäis juppe. Uurisin interneti avarustest ja Eesti e-poodidest. Valik ikka väga kirju ja hinnad seinast-seina. Ise sooviks kiivrit, mis kaitseks pead, elik oleks olemas kõik vajalikud sertifikaadid ja oleks paigas hinna, kaalu ja turvalisuse suhe. Ei tahaks eriti mingite kirjade pärast ulme summasi maksta. Oskab keegi midagi oma kogemustest soovitada. Sõidan nädalas 5korda, treeningkilomeetrid maanteel ja samsungi etappidel stardis.\nPostitus Postitas erikr » 02. 09. 2013. 12:29\nkui oli korraliku tootja kiiver, võib õnnestuda uus kiiver tootja kulul odavamalt soetada.\nPostitus Postitas reimakas » 02. 09. 2013. 12:35\nVana kiiver oli merida kirjadega, mis sai koos rattaga soetatud. Kasutmise mugavus oli hea ja kaal ka kaelale probleeme ei valmistanud. Maksis minu mäletamise järgi kuskil 400- 500 krooni.\nPostitus Postitas arnea » 02. 09. 2013. 20:15\nKõige tähtsam et ta hästi peas istuks. Seda saad ainult poes proovimas käies kindlaks teha. Sertifikaadid peaks kõigil normaalsetes rattapoodides müüdavatel kiivritel olemas olema.\nLiitunud: 05. 09. 2013. 16:39\nPostitus Postitas argos » 05. 09. 2013. 16:45\nOn pakkuda täitsa uus Giro Aeon: http://www.sporditurg.ee/et/k/uus-kiiver-giro-aeon\nPostitus Postitas fronius » 12. 09. 2014. 13:54\nKas kuskil saab kiivri sisemisi pehmendus patju ka osta\nPostitus Postitas erikr » 12. 09. 2014. 14:20\nKoht sõltub kiivrist.\nPostitus Postitas fronius » 12. 09. 2014. 14:43\nCatlike Whisper Deluxe\nPostitus Postitas erikr » 12. 09. 2014. 15:12\nfronius kirjutas: Catlike Whisper Deluxe\nhttp://www.bike24.com/1.php?pitems=50;c ... =200;pgc=0\nMa ei tea mis on pro ja deluxe vahe ja kas need pro omad siis sobiksid.\nPostitus Postitas fronius » 12. 09. 2014. 15:25\nPostitus Postitas Maidor » 02. 11. 2014. 22:25\nMõtlen soetada talveks rattakiivrit. Tavalisel kiivril puhub tuul läbi ja minu pea kardab külma. Esimene mõte tuli osta mäesuusakiiver, millel on ka prillid. Tugeva tuulega hakkab silmist vesi jooksma. On ehk kellegil paremaid soovitusi või jagada oma kogemusi?\nPostitus Postitas juuser78 » 02. 11. 2014. 22:32\nKiivri peale pandav kilest vihmakaitse hoiab ka tuule väga hästi kinni.\nPostitus Postitas erikr » 02. 11. 2014. 22:43\nVõi siis rattakiivri alla windstopperist ujumismütsi lõikega müts. Ise võtan sellise käibesse alla -12. Seni ajab buff asja ära. Siis rattakiivriga.\nPostitus Postitas Indreq » 03. 11. 2014. 08:58\nFunktsionaalsuse mõttes suusakiiver pole paha mõte. Sooja peab, ventileerib ka, kaitseb ilmselt sama hästi või pareminigi kui rattakiiver. Variandiks on ilmselt ka short-track kiiruisukiiver. Seal vent auke vähem kui rattakiivril ja külm ei hakka. Odav rattakiiver võib külmakraadidega ka hapraks minna ja kaitseomadused halveneda - sõltub mis plastist see kattekiht tehtud on...\nPostitus Postitas Prommar » 03. 11. 2014. 11:18\nIndreq kirjutas: Odav rattakiiver võib külmakraadidega ka hapraks minna ja kaitseomadused halveneda - sõltub mis plastist see kattekiht tehtud on...\nKõik Eestis müüdavad kiivrid vastavad turvalisuse koha pealt euronormidele ja temperatuurist nende kaitseomadused ei sõltu. Pigem on odavamad isegi turvalisemad, sest kallite juures on prioriteediks kergus ja hea ventilatsioon. Plastist kattekiht kaitseb ainult kiivrit ennast kriimustuste eest, pead kaitseb jäik EPS-vaht.\nLiitunud: 16. 11. 2014. 13:47\nPostitus Postitas sandraest » 16. 11. 2014. 13:54\nKust osta sellist kena välimusega kiivrit, mis sobiks nii rattasõiduks kui ka rullitamiseks?\nPostitus Postitas KaupoR » 16. 11. 2014. 14:17\nKena on väga subjektiivne. Kiivreid saad osta igast jalgrattapoest: Hawaii, Veloplus, Hobisport, Fixus, Specialized, Extreme, jne, jne.\nPostitus Postitas erikr » 16. 11. 2014. 15:08\nMina ostsin enda ilusa kiivri internetist.\nSelllest pöörase valikuga poest. http://www.bike24.com/1.php?pitems=50;c ... id=0;pgc=0\nLiitunud: 09. 09. 2018. 11:56\nPostitus Postitas Timohasan » 09. 09. 2018. 20:23\nTervist foorumlased. Plaanin endale soetada uus kiiver KASK PROTONE. Pea numbrite järgi (umbes 58) peaks sobima M (sinna piiri peale). Samas kui tahaks kiivri alla panna rattamüts siis ehk jääb liiga kitsaks. Ehk keegi teab kus saaks antud mudel M suurusega proovida? Sai soetada paar päeva tagasi OAKLEY ARO 5 L-suurusega ja paistab et nati suur minu jaoks. Aga eks mudelitel on ka vahe seepärast enne ostu tahaks proovida. Tallinnas kuskil poodides pole silma jäänud antud firma kiivreid.\nPostitus Postitas Dront2 » 20. 04. 2019. 20:07\nEi hakka uut tegema.\nRattakiivriga kokkupuuteid seni ei ole,aga tuleb ära osta. Kauaks neid "vedamisi" ikka jätkub. Lisaks sellele jõllitavad maanteerattalised nagu ma oleks neile juba pikemat aega tonni võlgu.\nEt mida silmas pidada kiivri ostul. Kas tumedat tooni kiivriga on suvel palav või võtab polsterdus palavuse kinni.Kaal on ka oluline või? Kas näiteks sajaeurose kiivriga on turvalisem sõita kui 25 eurose kiivriga või määrab hind mugavuse ja välimuse kuid ei paku lisaturvalisust?\nPostitus Postitas miilits » 20. 04. 2019. 20:12\nVali selline, mis omale meeldib ja pähe sobib. Teiste arvamus varustusest peaks jumala poogen olema. Odavad jätavad kvaliteedis soovida, lisaks ka rasked. Ise alles nädala jagu tagasi vahetasin omal vana kiiviri uue scoti vastu, istub pähe valatult ja mõnus kerge. Tumedal toonil ei näe probleemi, korralikult õhuavasi, ning esimesel sõidul kolmapäevakul oli korralik ehmatus, kui hunnik jahedat õhku peadligi tuli, sest vana kiivriga sellist asja polnud. Hawais u 50-70 vahel saad ka juba sellised korralikke asju, ilmselt ka teistes rattapoodides. See 25 kulli ja mingi prisma kiiver, isiklikult käin nendest mööda.\nPostitus Postitas Mati » 20. 04. 2019. 22:27\nKiiver on investeering, mitte kulu Kui kiiver on "kallis" siis pane suusamütsiga edasi.\nEsmajärjekorras peab kiiver istuma ideaalselt ja olema kvaliteetne. Värvid ja disainid on teisejärgulised.\nPostitus Postitas Dront2 » 21. 04. 2019. 14:37\nEino mis ta nüüd kallis on,aga ikka on ju hea küsida kogenumate arvamusi,minetea,äkki kukub mõni hea vihje ,mille järgi otsustada.\nLoll olla on kõige lihtsam. Ma isiklikult eelistan siiski oma ostusid teatava eelteadmisega sooritada.\nMiilits juba andis otsa kätte,tänks selle eest.\nPostitus Postitas AhtiH » 21. 04. 2019. 15:08\nKiivritel vahe ka kas MIPS või ilma MIPS.\nViimati muutis AhtiH, 21. 04. 2019. 19:47, muudetud 1 kord.\nPostitus Postitas Polaarorav » 21. 04. 2019. 16:21\nPostitus Postitas Prommar » 21. 04. 2019. 18:31\n20. 04. 2019. 20:12\nAsjalik postitus, lisan paar mõtet siia juurde.\nTuulutuse seisukohast on oluline, et lisaks suurtele avadele oleks ka sisemised õhukanalid, ehk pikisuunas aukude vaheline ala veidi peast kõrgem, nii et õhk saab vabalt üle pea liikuda. 50€ kanti jääval kiivril peab nende olemasolu kontrollima, kallimatel kindlasti olemas. Turvalisuse poolest vastavad kõik kiivrit samale standardile (vanasti naised saunas rääkisid et USA standard olla EU omast vähe kangem, aga ei tea kas ka praegu).\nAlati pole ka reegel, et mida kallim seda kergem.\nPostitus Postitas Erx27 » 22. 04. 2019. 08:53\nKuidas seda kvaliteeti koduste vahenditega täpsemalt hinnata?\nJuhtus talvel suusakiivriga selline lugu, et tellisin ühest tuntud online saastapoest 20 euroga Waibingpongkang kiivri ja isa ostis täiesti sõltumatult endale Eestist tuntud kvaliteetpoest umbes 100 euroga Elani suusakiivri. Kui kokku saime siis avastasime, et olime ostnud täpselt sama kiivri. Mitte sarnase, ega järgitehtud vaid absoluutselt sama kõigi detailideni (ainus erinevus kiri kiivril)...\nVot see on kokkusattumus...\nPostitus Postitas Prommar » 22. 04. 2019. 09:17\nSee on juba eetika valdkond. Kas maksad ka tootearenduse, disaini jms. eest või ostad sellise, millel kogu see pool on varastatud ja sponsoreerid Hiina rämpsumagnaate.\nPostitus Postitas Erx27 » 22. 04. 2019. 11:34\nSee on juba eetika valdkond.\nKüsimus oli puhtalt tehniline, kuidas aru saada mis on kvaliteetne kiiver ja mis mitte ?\nEetika osas, ma ei tea kas konkreetne juhus oli Brändi väljatöötatud ja rämpsumagnaadi poolt kopitud või hoopis rämpsumagnaadi lõputust valikust lihtsalt Brändi sortimenti lisatud asi. Ma ei toeta ideede vargust, aga ma ei toeta ka seda, et bränd on lihtsalt kallim hind ja nimi.\nPostitus Postitas rai66 » 22. 04. 2019. 12:54\nPaar aastat tagasi otsisin tuntud brändi elektrilist tööriista. Juhuslikult oli seal tööriistapoes selle tuntud brändi esindaja. Küsisin, et kust saaks seda. Kutsus mu kaasa ja viis ühe leti äärde. Ütles, et täpselt sama tehas ja toode, ainult värvi ja nime vahe.\nPostitus Postitas SK » 22. 04. 2019. 13:09\nMina käsitleksin kiivri kvaliteedi all ainult seda, kas see laguneb(koorik lööb lahti, rihmad või pistikud lähevad katki) või mitte. Kõik muu on tunnetuslik, sest inimeste unikaalseid peakujusid ja sõiduasendeid on oluliselt rohkem, kui maailmas toodetavaid kiivrimudeleid. Suurte masinate ja vormide olemasolul on kiivri tootmine ju ülimalt lihtne - polüstüreenist valu, kõvaplastikust kattekiht ja rihmad külge. Kalli võistluskiivri tootmiskulud on tõenäoliselt üsna lähedal odavale kiivrile, lihtsalt kogus on sadades kordades väiksem. Kallis kiiver võib olla odavamast parem, aga ei pruugi seda olla, kui peakuju lihtsalt ei sobi. Midagi sarnast kingakaubandusele - kas 500-eurosed kingad on tingimata PAREMAD kui 50-eurosed? Kvaliteedi tunnetamine sõltub ootustest ja on üsna relatiivne. Turunduskulude komponent on kindlasti hinnas oluline - kas klient tahab seda kinni maksta, on samuti tunnetuslik, aga üldjuhul makstakse hea meelega, sest kangelased, kelle moodi olla, on ju olulised.\nPostitus Postitas Henno » 22. 04. 2019. 14:08\nhttps://www.bikeradar.com/advice/buyers ... s-of-2019/\neelmise jutu täienduseks - Bikeradari 2019. aasta 10 parima kiivri seas on nii 250 USD kui 75 USD maksev kiiver - Specialized S-Works Evade II ja Lazer Tonic\nThe Lazer Tonic is an excellent budget road helmet that looks and feels like a much more expensive lid. At 230g for a medium, it weighs the same as helmets more than twice as expensive, such as the Specialized S-Works Prevail or the Bontrager Velocis.


Pärnu kolledži esindus korraldas Moldovas teenuste disaini ja turismi teemalist seminari | Tartu Ülikooli Pärnu Kolledž\nPärnu kolledži esindus korraldas Moldovas teenuste disaini ja turismi teemalist seminari\n12.-13. aprillil 2017 viis TÜ Pärnu kolledž Moldova Riiklikus Ülikoolis läbi seminari „Service Design and Co-creation in Rural Tourist Destinations“.\nPärnu kolledži õppejõud Heli Müristaja ning Tiina Tamm tutvustasid teema teoreetilisi lähetkohti ning lisaks olid kaasatud turismiettevõtjad, kes tutvustasid Pärnumaa ettevõtjate häid praktikaid.\nVeronika Meibaum tutvustas Vene talu loomist ning tegevusi, Veranika Haas tutvustas Tori Siidritalu loomist ning Marika Kose andis ülevaate Romantilise Rannatee idee käivitamisest ja tegemistest.\nSeminarist võttis osa ligi 40 huvilist – Moldova Riikliku Ülikooli turismieriala tudengid, õppejõud ning Moldova turismiettevõtjad.\nProjektiga soovitakse panustada Moldova maaturismiettevõtluse konkurentsivõime suurendamisse. Eesmärgi saavutamiseks tutvustatakse sealsetele tänastele ja tulevastele turismiettevõtjatele (tudengitele), turismiasjalistele ja ülikoolide turismispetsialistidele häid näiteid Eesti maaturismisihtkohtadest ja –ettevõttetest ning kolledži lektorid vahendavad uudsemaid teoreetilisi käsitlusi.\nProjekti tulemusena on Moldova osalejad saanud uusi ideid, kogemusi ning on valmis tegutsema jätkusuutlikult ja konkurentsivõimeliselt, pakkudes innovatiivseid ja kaasaegseid turismiteenuseid ja -tooteid.\nSeminar toimus Välisministeeriumi arengukoostööprojekti „Moldova maapiirkonna turismi konkurentsivõime suurendamine kasutades teenusedisaini ja koosloomise meetodeid“ raames ning rahastati Välisministeerium arengu- ja humanitaarabi vahenditest.